เรื่องร้องเรียน (กีดขวาง,สะพาน) วันที่ 2022-06-21 04:33:47 — แขวงปากคลองภาษีเจริญ เขตภาษีเจริญ กรุงเทพมหานคร
ปัญหาสะพานเหล็กที่กีดขวางทางสัญจรหลักของช้าวบ้าน เมื่อครั้งมีการก่อสร้างเขื่อนริมคลองภาษีเจริญ ทีมก่อสร้างได้นำสะพานสูงชันมาติดตั้ง ทำให้ชาวบ้านไม่สามารถสัญจรผ่านไปมาด้วยมอเตอร์ไซค์ หรือ จักรยาน ได้อีก ผู้สูงอายุก็ไม่สามารถเดินข้ามได้ เพราะสะพานสูง และ ชันเกินไป โดยที่ช่องว่างระหว่างสะพานห่างกันแค่ไม่ถึง 1 เมตร ครั้งนั้นชาวบ้านรวมตัวร้องทุกข์ กับทีมก่อสร้างตั้งแต่ก่อนจะติดตั้งสะพานแล้วว่าติดแบบนี้ชาวบ้านจะสัญจรกันได้ยังไง พร้อมแจ้งเหตุผลข้างต้นไปให้ทราบแล้ว แต่ทีมก่อสร้างยื่นยันต้องทำตามสเปคที่ได้มาเท่านั้นต้องติดเป็นสะพานกระไดสูงเท่านั้นเปลี่ยนไม่ได้ 
สร้างความเดือดร้อนให้คนในชุมชนเรียบริมคลองภาษีเจริญนับแต่นั้นเป็นต้นมา เนื่องจากบ้านในซอยนี้เป็นที่ดินตาบอดรถยนต์เข้าไม่ถึง ชาวบ้านอาศัยสัญจรเข้าออกทางเดินเรียบริมคลองเล็กๆนี้ โดยใช้มอเตอร์ไซค์ จักรยาน และเดินเท้ากันเป็นหลัก ทำให้เกิดปัญหาทันทีเพราะไม่สามารถเข้าออกทางนี้ได้สะดวก
เมื่อเรียกร้องไม่เป็นผลชาวบ้านจึงต้องแก้ปัญหากันเองโดยการรวบรวมเงินซื้อแผ่นปูน และ ปูนซีเมนมาเท ทำทางเบี่ยงเล็กๆ เพื่อให้สามารถสัญจรเข้าออกกันได้สะดวก โดยมีสะพานเหล็กสีแดงตั้งตระหงาดอยู่มารว่มเป็นเวลาเกือบ 10 ปีแล้วที่ไม่เคยมีใครใช้งาน มีตั้งไว้เพื่อกีดขวางการสัญจรของชาวบ้านให้เข้าออกได้ไม่สะดวกเท่านั้น ชาวบ้านอยากจะขนของชิ้นใหญ่ก็ผ่านไม่ได้ หรือ ขนอุปกรณ์ซ่อมแซม/ก่อสร้างบ้าน ก็ไม่สามารถทำได้ เพราะทางเข้าแคบเกินไปติดสะพานเหล็กที่ตั้งขวางอยู่นี้ เดือดร้อนกันมาเนิ่นนาน
ต่ำแหน่ง : ซอยเพชรเกษม 23 , ขึ้นสะพานข้ามคลองมา เลี้ยววกเข้ามาใต้สะพาน จะเจอทางเดินเล็ก ๆเรียบริมคลอง ติดกำแพงเฮอริเทจคอนโด